Diari Oficial de la Generalitat Valenciana


Sumari del DOGV 4983, del 12-04-2005 (2005/3717)

Informació del projecte de reparcel·lació forçosa al sector de sòl urbanitzable SUP-PRM3-b del Pla General d'Ordenació Urbana de Cullera.
-----------------------------------------------------------------------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3717


Organisme emissor
:   Cullera Urbana, SL

Tipus de document
:   Anunci

Informació del projecte de reparcel·lació forçosa al sector de sòl urbanitzable SUP-PRM3-b del Pla General d'Ordenació Urbana de Cullera. [2005/A3717]
  
Cullera Urbana, SL, d'acord amb l'article 69.3, en relació amb el 48 de la vigent Llei 6/1994, de la Generalitat Valenciana, Reguladora de l'Activitat Urbanística, ha formulat un projecte de reparcel·lació forçosa a l'àmbit del sector de sòl urbanitzable SUP PRM3-b, del vigent Pla General d'Ordenació Urbana de Cullera. El programa d'actuació integrada del sector de sòl urbanitzable va ser aprovat definitivament mitjançant un acord de l'Ajuntament de Cullera, de data 16 de febrer de 2002, i va ser adjudicat a favor de la mercantil Stone & Sand, SL, qui, posteriorment, va cedir-ne la condició d'agent urbanitzador de l'àmbit a favor de Cullera Urbana, SL, que va ser acceptada pel Ple de l'Ajuntament de Cullera mitjançant l'Acord de data 15 d'octubre de 2004.
  
Mitjançant un instància subscrita per Vicente Pérez Navarro s'ha presentat, en data 22 de febrer de 2005, davant de l'Ajuntament de Cullera, un projecte de reparcel·lació forçosa denominat projecte de reparcel·lació forçosa del sector de sòl urbanitzable SUP PRM3-b del Pla General d'Ordenació Urbana de Cullera i ha sigut també protocol·litzat mitjançant una acta notarial, autoritzada pel notari Severino José Cebolla Camarena, amb oficina a Cullera, carrer del Pati de l'Església, número 4, baix.
  
Durant 20 dies hàbils comptadors des de la publicació del present anunci en el Diari Oficial de la Generalitat Valenciana, qualsevol persona té dret a consultar l'esmentat projecte, bé a les dependències municipals bé a l'esmentada notaria, on podrà obtindre, a càrrec seu i en horari de 10.00 a 13.00 hores, una còpia de l'acta de protocol·lització d'aquells i consultar a l'Ajuntament les actuacions derivades de la documentació que hi ha depositada. Així mateix, el dit termini és hàbil per a presentar al·legacions davant de l'Ajuntament i per a formular requeriments a l'urbanitzador a fi de dirimir controvèrsies respecte de la valoració dels drets.
  
Cosa que es fa pública perquè se'n prenga coneixement i en compliment del que disposa l'article 69 de la vigent Llei 6/1994, de la Generalitat Valenciana, Reguladora de l'Activitat Urbanística. Sense perjudici del que s'ha dit adés, el present anunci val de notificació a les persones interessades següents:
  
- José Bodí Bonet
  
- Carmen Bonet Talens
  
- Pascual Bonet Talens
  
- Vicente Bou Blasco
  
- Promocullera 2002, SL
  
- Serco Astor, SL
  
I tot això als efectes del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.